By About Mithila Mithila Dharohar - गुरुवार, अप्रैल 16, 2020 कोई टिप्पणी नहींः
मिथिला मे अनेको मंदिर अछि आ किछ त सैकड़ो वर्ष पुरान अछि। अहि मंदिर मे एक मंदिर अछि भुतनाथ ( Bhootnath Mandir Mahinam, Pohaddi ) केर जे दरभंगा जिलाक बेनीपुर अनुमंडल सं करीब 5 कि०मी० दूर अछि। ख़ास बात इ अछि जे इ मंदिर कमला नदी कात स्थित अछि। मंदिर के एकटा और विचित्रता इ अछि जे इ शमशान घाटक ठीक बीच मे स्थापित अछि जेना कि दरभंगा के श्यामा माय मंदिर।
 महिनाम घाट, महिनाम गाँव जतय इ मंदिर अछि, दर्शन लेल, दरभंगा-मधुबनी जिला समेत दोसर जिला सं लोग बाबा भुत नाथ केर दर्शन करबाक लेल आबय रहैत छथि। ' बाबा के दर्शन केला मात्र सं मोन के सकून भेटैत अछि।
 अहि मन्दिर परिसर मे वर्षों पुरान एकटा ब'र (बरगद) क गाछ अछि अपन अजूबेपन लेल प्रसिद्ध अछि। ओना त लोग एतय सालों भैर आबैत-जाइत रहैत अछि मुदा पहिला जनवरी, माघी आ कार्तिक पूर्णिमा, शिवरात्रि, नरक निवारण चतुर्दशी आ श्रावण'क सोमवारी के लोग के बहुते भीड़ बाबा भूतनाथ केर पूजा-अर्चना लेल उमैर परैत अछि।
 इ मंदिर लगभग 300 वर्ष पुरान अछि। अहि मंदिर के स्थापना जोगियारा स्टेट के मालिक ललित प्रसाद के वंशज केने छलथि। मंदिर के रख रखाव लेल ललित प्रसाद के वंशज 17 बीघा जमीन मन्दिर के दान मे देने छलथि। मुदा लग पासक गामक लोग मंदिर के सबटा भूमि हरैप लेने अछि।
 मन्दिर मे दु फीट के शिव लिंग स्थापित अछि, अहि परिसर मे हवन कुंड , महावीर मन्दिर, संत कुटी, तपस्वी भवन, चाइर टा शौचालय, आ चाइर टा चापाकल श्रद्धालु लेल उपलब्ध अछि।
 बाबा भूतनाथ केर पूजा झींगुर पंडा के वंशज करैत आबि रहल अछि। अहि मंदिर के स्थापना श्मशान मे भेल अछि ताहिलेल अहि मंदिर के सिद्धेश्वर नाथ मन्दिर सेहो कहल जाइत अछि। बिहार राज्य धार्मिक न्यास बोर्ड अहि मंदिर के अधिग्रहण क लेने अछि।
 By About Mithila Mithila Dharohar - सोमवार, अप्रैल 13, 2020 1 टिप्पणीः
(एहिना तेलिया सँ तेल, कुम्हरासँ दीप आ पटबासँ पाट-सूत डोरी माँगब)
By About Mithila Mithila Dharohar - शुक्रवार, अप्रैल 10, 2020 कोई टिप्पणी नहींः
करची के धनुष, खड़ही के बान,
मोन परैय अछि गमकैत गाम।
 नार - पुआर, घूर, थैर - बथान,
मोन परैय अछि गमकैत गाम।
 गोलेठा मारी मोइर सोहारी,
मोन परैय अछि गमकैत गाम।
 खेल-कूद करि संगी सब संग,
मोन परैय अछि गमकैत गाम।
 मिल-जुईल खेली संगी-साथी,
आमक गाछ पर डोल आ पाती।
 मोन परैय अछि गमकैत गाम।
 छोट - पैघ के छौरा - छौरी,
संगे खेली तीक-तीक, कौरी।
 मोन परैय अछि गमकैत गाम।
 पीठ पर टैंग अपन बस्ता,
डेग सँ नापी गामक रस्ता।
 मोन परैय अछि गमकैत गाम।
 घड़ी-घण्टा सुनी मन्दिर भागी,
चाइर-चाइर बेर प्रसाद हम पाबि।
 मोन परैय अछि गमकैत गाम।
 ✒️ रचना : प्रभाकर मिश्रा 'ढुन्नी'
By About Mithila Mithila Dharohar - शुक्रवार, अप्रैल 10, 2020 1 टिप्पणीः
मैथिली साहित्यक लिविंग लीजेंड, मैथिली गीतक राजकुमार, मूर्धन्य गीतकार रवींद्रनाथ ठाकुर जीक जन्म हुनक मातृक मधुबनी जिलाक ननौर गाममे ७ अप्रैल १९३६ ई. केँ भेल छलनि। हिनकर पैतृक आवास पूर्णियाँ जिलाक धमदाहा गामक दच्छिनबारी टोलमे छनि। स्नातकोत्तर कयलाक पछाति बिहारक सरकारक वित्त विभागमे चाकरी कयलाह आ संगहि मैथिली अकादमी पटनामे क्रमशः सहायक निदेशक आ निदेशक केर रूपमे अपन महत्वपूर्ण योगदान देलाह। प्रारम्भ सँ हिनक सोच रहलनि अछि, साहित्य सृजन जे केओ क' रहलाह अछि हुनक रचनाधर्मिताक धार कुंद नहि होमक चाही, किएक कोनो भाषाक समृद्धि मे साहित्यक बड्ड पैघ योगदान होइत अछि। ई स्वयं सेहो एकरा आत्मसात क' लिखैत रहलाह, तकरे परिणाम अछि जे हुनक गीत सभमे मैथिलीक आत्मा बसैत अछि।
 चिट्ठीकेँ तार बूझू, भरि नगरीमे शोर, के थिक मैथिल-की थिक मिथिला, अर्र बकरी, माताजी विराजे मिथिले देसमे, चलू चलू बहिना, सुन सुन सुन पनिभरनी गे, पिरिये पिराननाथ, चल मिथिलामे चल, हम मिथिलेक जलसँ, चारि पाँति सुनू राम केर नामसँ, यार कुसियार यार, हमर सासुजीक जेठका दुलरूआ, तांगा चलल अलबेला, रूकियौ कने त' बारि दिअ, बिढ़नी बिन्हलकौ थुम्हा फुलेलकौ आदि कतेको रास हिनक लिखल गीत सभ अछि जे कालजयी अछि। मिथिलाक माटि-पानि सँ सानल ई गढ़नि सभ समयक औरान धरि अपन ई मैथिली पूत पर गुमान करबाक अवसरि हमरा सभकेँ देत से विश्वास अछि। रविन्द्र जी गीत मात्र लिखबे टा नहि कयलाह, महेंद्र झा जीक संग कतेको मंच पर हुनका संग गाबितो छलथि। बिना साज-बाजकेँ लोक हिनका दुनूकेँ सुनबा लेल आतुर रहैत छल। बरू आइ महेंद्र झा जी एहि मर्त्यलोक सँ विदा भ' गेला परंच आइयो हुनक अबाज कानमे ओहिना गूंजि रहल अछि। मैथिली गीतक पहिल ऑडियो कैसेट हिनके दुनूक अबाजमे दूभि-धान नामसँ बहरायल छल।
 मैथिलीक लोकप्रिय सिनेमा 'ममता गाबय गीत' हमरा लोकनिक स्मृति पटल सँ कहियो बिलगा नहि सकैत अछि। ताहिमे मात्र गीतकारक रूपमे अपितु सम्पूर्ण सिनेमाक बनेबामे हिनक एकटा महत्वपूर्ण योगदान छनि तकर पश्चात एकटा हिंदी सिनेमा 'आयुर्वेद की अमर कहानी' क' लेखन आ निर्देशन दुनू कयलनि। मैथिली सिनेमा 'नाच' पर काज शुरू भेल छल मुदा ओ पूर्ण नहि भ' सकल।
 रविन्द्र जीक गीत, कविता, उपन्यास, नाटक आदि सभ मिलाक' एखन धरि कुल पनरह गोट पोथी प्रकाशित छनि, मुदा बेसी गीत संग्रह छनि। जाहिमे चौदह गोट मैथिली आ मात्र एक टा हिंदीक अछि जे प्रायः हिनक नाटक छनि। चलू चलू बहिना, जहिना छी तहिना, स्वतन्त्रता अमर हो हमर, प्रगीत, रविन्द्र पदावली, पंचकन्या, एक राति, नरगंगा, चित्र-विचित्र, सुगीत, अतिगीत, एक राति, श्री सीता चालीसा आदि हिनक प्रमुख कृति छनि।
 प्रबोध सम्मान सँ सम्मानित, पहिल मैथिली सिनेमाक गीतकार आ मैथिलीमे युगल-गायन परम्पराक प्रवर्तक आदरणीय रविन्द्रनाथ ठाकुर जीके देहांत 19, मई 2022 के नोएडा मे भेलनि। तहन हिनकर उम्र 86 वर्षक छलनी।
 By About Mithila Mithila Dharohar - मंगलवार, अप्रैल 07, 2020 कोई टिप्पणी नहींः
मिथिला धरोहर : 13 वर्षीय बाल कलाकार भावना झा Bhawana Jha जे कि मूल रूप सं मधुबनी जिलाक डेवढ गामक निवासी पिता हेमकांत झा के पुत्री छथि। एतेक कम उम्र मे दिल्ली के श्रेष्ठ बाल माॅडल के टाइटल सं सेहो हिनका नवाजल जा चुकल छनि। सैकड़ों विज्ञापन फ़िल्म मे काज क चुकल छथि।
 2019 मे आयल हिंदी फिल्म S. P. Chauhan : The Common Man मे सेहो अपन अभिनय देखा चुकल छथि।
 भावना झा वर्तमान मे गुरुग्राम रही के शिक्षा प्राप्त क रहल छथि। कहैत चली जे स्वच्छ भारत अभियान कार्यक्रम के तहत विज्ञापन क भावना प्रधानमंत्री माननीय नरेंद्र मोदी जी के सेहो दिल जीत लेने छथि।
 By About Mithila Mithila Dharohar - शनिवार, अप्रैल 04, 2020 1 टिप्पणीः
मिथिला धरोहर : सुशांत सिंह राजपूत के जन्म 21 जनवरी 1986 के पूर्णिया जिला बीकोठी के मालदहा गांव मे भेल छनि। (मृत्यु 14 जून 2020 ) सुशांत अपन करियर के शुरुआत साल 2008 मे टीवी सीरियल 'किस देश में है मेरा दिल' सं केने छलथि। सुशांत सिंह राजपूत के डेब्यू फिल्म "काई पो छे" (2013) सं भेलनि। सुशांत सिंह राजपूत के फिल्म इंडस्ट्री मे पहचान हुनक टीवी सीरियल "पवित्र रिश्ता" सं भेटलनी। जाहिमे मानव देशमुख के किरदार निभेने छलथि।
 पटना के सेंट करेंस स्कूल मे पढाई क चुकल सुशांत के 2000 मे पिताजी के ट्रांसफर'क कारण सं दिल्ली आबय पड़लनि। दिल्ली मे हंसराज मॉडल स्कूल मे सुशांत बाकी के पढाई केलथि। 2002 मे सुशांत के मां के निधन भ गेलनि। मां के सुशांत सं बहुते उम्मीदें छलनी। सुशांत जखन 11वी मे छलथि तहन ओ फिजिक्स ओलिंपियाड मे गेल छलथि। और ओतय हुनका गोल्ड मैडल भेटल छलनी घरक लोक के लगलनि जे सुशांत मे एकटा क़ाबिल इंजीनियर बनबाक खूबि अछि। सुशांत दिल्ली कॉलेज ऑफ़ इंजीनियरिंग सं पढाई केलनि। हिनकर सब्जेक्ट मैकेनिकल छलनी।
 सुशांत के लगलनी जे किछ एक्स्ट्रा एक्टिविटी करबाक चाहि एकरा लेल सुशांत श्यामक डावर के डांस क्लास जॉइन क लेलनि। सुशांत के बचपने सं डांस के प्रति लगाव छलनी। श्यामक डावर के डांस ग्रुप मे सुशांत के नेशनली और इंटरनेशनली परफॉर्म करबाक अवसर भेटलनि। ऑस्ट्रेलिया मे भेल कॉमनवेल्थ गेम मे सुशांत के एश्वर्या राय संग जूनियर डांसर के तौर पर डांस करबाक अवसर भेटलनि। एक दिन श्यामक सुशांत सं कहलनि, "तुम मेरे फाइनेस्ट डांसर नहीं हो, फिर भी मुझे तुम में कुछ अलग बात लगती है। जो दूसरों में नहीं दिखती हैं। " अहि वाकया के बाद सुशांत डिसाइड केलथि जे ओ थियेटर जॉइन करता। सुशांत बैरी जॉन के थियेटर ग्रुप के जॉइन केलथि। एकर पाछु कारण छल शाहरुख के डाई हार्ड फैन भेनाइ। शाहरुख सेहो कखनो अहि थियेटर ग्रुप के हिस्सा छलथि।
 फिल्म 'काय पो छे! ' के बाद सुशांत के दोसर फिल्म छलनी 'शुद्ध देसी रोमांस' अहि फिल्म मे ओ एक रोमांटिक लड़का के किरदार प्ले केने छलथि। तेसर फिल्म 'एमएस धोनी : द अनटोल्ड स्टोरी' सुशांत लेल सबसँ बेसी चुनौतीपूर्ण किरदार रहलनी। इ फिल्म भारतीय क्रिकेट टीम के कप्तान महेंद्र सिंह धोनी के बायोपिक छल। एकर अलाबा फिल्म 'केदारनाथ', 'छिछोरे', 'राब्ता', 'पीके', 'डिटेक्टिव ब्योमकेश बक्शी', 'गुस्ताखियां', 'वेलकम टू न्यू यॉर्क', 'सोनचिड़िया', 'ड्राइव', 'दिल बेचारा', 'रोमियो अकबर वाल्टर', 'पानी', 'हैप्पी एनिवर्सरी' फिल्म मे अभिनय क चुकल छथि।
 'पवित्र रिश्ता', 'झलक दिखला जा', 'किस देश में है मेरा दिल', 'जरा नचके दिखा'।
 सुशांत 2014 मे अपन फिल्म 'काई पो छे' लेल सर्वश्रेष्ठ पुरुष पदार्पण के लेल स्क्रीन अवार्ड जीतने छथि। ओहि वर्ष 'काई पो छे' के लेल सर्वश्रेष्ठ पुरुष पदार्पण के लेल प्रोड्यूसर्स गिल्ड फिल्म अवार्ड सेहो भेटलनि। 2017 मे फिल्म 'एम. एस. धोनी द अनटोल्ड स्टोरी' मे अपन भूमिका लेल सर्वश्रेष्ठ अभिनेता (आलोचक) के पुरस्कार जीतलथि। संगे 'एम. एस. धोनीः द अनटोल्ड स्टोरी' फॉर इंडियन फिल्म फेस्टिवल ऑफ मेलबर्न मे सर्वश्रेष्ठ अभिनेता के पुरस्कार सेहो भेटलनि।
 By About Mithila Mithila Dharohar - शनिवार, मार्च 28, 2020 कोई टिप्पणी नहींः
ॐ अद्येत्यदि मेषार्क संक्रमण प्रयुक्तपुण्याहे अमुकगोत्रस्य पितुः (गोत्राया मातु) अमुक शर्मा (देव्या) स्वार्गकामः (कामा) इमं वारिपूर्ण घट यथानामगोत्राय ब्राह्मणाय अहंददे। ॐ अद्यकृतैत् वारिपूर्णघटदान प्रतिष्ठार्थम् एतावद्द्रव्यमूल्यक हिरण्यमग्निदेवतं यथानामगोत्राय ब्राह्मणाय दक्षिणां महंददे।
 ॐ वष्मे वर्षति शीते वा मारुते वाति वा भृषम्। दातारं त्रायते यस्मात्तस्माद्वैतरणी स्मृता। यमद्वारे महाघोरे कृष्णां वैतरणी नदी। तासन्तर्तुन्ददाम्येनं कृष्णां च गाम्। इति पठित्वा कूशत्रयतिलजलान्यादाय - "ओमद्यामुकगोत्रस्य पितुरमुकशर्मण यमद्वार स्थित-वैतरणीनदी सुखसन्तरणकाम इमां कृष्णांगांरुद्रदैवताममुकगोत्रायऽमुक शर्मणे ब्राह्मणाय तुभ्यमेहं सम्प्रददे। " ॐ स्वस्तीति प्रतिवर्चनम्। ओमद्य कृतैस्तत् कृष्णगवीदानप्रतिष्ठार्थमेतावद्द्रव्यमूल्यक हिरेण्यमग्निदैवतम् - दक्षिणा प्रतिग्रहीता ॐ स्वस्तीत्युक्त्वा गोपुच्छं गृहणान् यथा सांखं कामस्तूति पठेत्। गोसन्निधाने ॐ एतावद्द्रव्यमूल्यक कृष्णगव्यै नमः पूर्ववत्।
 ॐ देवश्चाग्निमुखः सर्वे कृतस्नपनं गतायुषमेनं दहन्तु।
 ॐ कृत्वा सुदुष्करं कर्म जानता वाप्यजानता। मृत्युकालवशं प्राप्तं नरं पञ्चत्वमागतम्। धर्माधर्मसमायुक्तं लोकमोहसमावृत्तम्। दहेयं सर्वगात्राणि दिव्याल्लोकान् स गच्छतु।
 इति मन्त्रद्वयं पठित्वा त्रिः प्रदक्षिणीकृत्यज्वलदुल्मुकं - शिरो देशे दद्यात्। ततस्तृकाष्टघृतादिकं चितायां निक्षिप्य कपोतावशेषं दहेत। ततः प्रदेश मात्र सप्तकाष्टकाभिः सह प्रदक्षिणा सप्तकं विधाय कुठारेण उल्मुकं प्रति प्रहार सप्तकं निधाय क्रव्यादाय नमस्तुभ्यमित्येकैकां काष्टिकामग्नौ क्षियेत्। ततः ॐ अहरहर्न्नयमानो गामश्वं पुरुषं पशुम्। वैवस्वतो न तृप्यति सुराभिरिव दुर्मतिः। इति यमगाथा गायन्तो बालपुरस्सराः वृद्धपश्चिमा पादेन पादस्पर्शम् अकुर्वाणाः जलाशयं गच्छेयु। ओमद्यामुकगोत्रायःऽमुक प्रेत एष तिलतोयाञ्जलिस्ते मया दीयते तवोप्रतिष्ठताम्।
 बादमें लोहा, पाथर, आगिक स्पर्श।
 ॐ तत्सत्!
 By About Mithila Mithila Dharohar - बुधवार, मार्च 18, 2020 कोई टिप्पणी नहींः
१. आब ने करिय एती देर - Maithili Lokgeetआब ने करिय एती देर हे माधव,
उठहु राम उठाबहु जानकी,
जानकी उठि कोबर घर नीपल,
लछुमन देओर गछलनि कंगन,
तुलसीदास प्रभु तुम्हरे दरस के,
By About Mithila Mithila Dharohar - बुधवार, मार्च 18, 2020 कोई टिप्पणी नहींः
लोभक शैय्या पर छी सुतल,
एहि ताक मे रहय छी जुटल।
 ताहि बेटी लेल टाका गानय छै,
इ जनितो दहेज मांगय छै।
 एहि लोभ सँ ग्रसित समाज मे,
तिजौरी भरबा के काज मे।
 देवी पूजनाहर अहि देश में,
बेच के अपन लाज - विचार,
मांग हिनक छनि ना - ना प्रकार।
 जन-जन पहुँचय एक सन्देश,
बिना लोभ-मोह, काया-कलेश।
 बहुत भेल अब तऽ मानी लिअ,
अहि स्तय के अहाँ जैन लिअ।
 नय दहेज लेल बलिदान चढय,
बेटी पढ़य, बेटी बढ़य।
 ✒️ प्रभाकर मिश्रा 'ढुन्नी'
By About Mithila Mithila Dharohar - शनिवार, मार्च 14, 2020 1 टिप्पणीः